open-index/open-wikipedia-markdown huggingface dataset:
Budism läänes

**Budism läänes** ehk **läänemaailma budism** on kõige laiemas tähenduses budismi tundmine ja praktiseerimine väljaspool Aasiat, peamiselt euroopalike traditsioonidega maades. 

Budismi esimesed kokkupuuted lääne tsivilisatsiooniga toimusid juba 4. sajandil eKr Aleksander Suure vallutuste ajal Indias. On oletatud, et Aleksandri õukonda kuulunud filosoof Pyrrhon rajas budismi *[[olemasolu tunnused|trilaksana]]* kontseptsioonist lähtudes oma skeptilise filosoofia, pürronismi, mille kohaselt on igasugune teadmine võimatu, mistõttu tark inimene peaks tõmbuma endasse, vältides pingeid ja meeleliigutusi, mis tulenevad tühistest ettekujutustest. Pürronismist olid tugevasti mõjutatud stoikud ning nende vaated olid omakorda väga lähedased Schopenhauerile, kes nimetas ennast korduvalt budistiks. 

Aleksander Suure vallutuste järel rajasid kreeklased valdavalt budistlikke linnu ja kuningriike Baktrias ja Indias. Nende kultuuriliste kontaktide läbi arenes kreekapärane budism ja kreeka-budistlik kunst, seda eriti Gandhara tsivilisatsioonis, mis hõlmas suure osa tänapäevase Pakistani põhja- ja Afganistani idaosa. Selles piirkonnas on avastatud ja välja kaevatud sadu budistlikke kloostreid klassikaliste kreekapäraste kujude ja ehitistega. Kreeka keel oli sealses Kušaani impeeriumis kaua aega ametlikuks keeleks.

19. sajandil hakati Euroopas tõsisemalt huvituma budismist ning teistest mitteeuroopalikest usunditest ja filosoofiatest. Ühelt poolt nähti budismis ratsionaalsemat alternatiivi kristlusele, teisest küljest aga hakati koos spiritualismi ja teosoofia esiletõusuga nägema budismis ja teistes idamaistes õpetustes erilisi, müstilisi aspekte. Samal ajal ilmusid juba ka esimesed akadeemilised uurimused budismi kohta ning tekstide tõlked sanskriti ja paali keelest. 

1881. aastal asutas T. W. Rhys Davids paalikeelsete tekstide tõlkimise, publitseerimise ja uurimise edendamiseks ühingu Pali Text Society, mis on jäänud selles valdkonnas kõige autoriteetsemaks allikaks tänapäevani. Samal aastal ilmus Oxfordi sari "Sacred Books of the East" 10 köites Dhammapada Max Mülleri tõlkes ning Hermann Oldenbergi väga mõjukas budismialane uurimus "Buddha: Sein Leben, seine Lehre, seine Gemeinde". 

Kui Aasias oli budism levinud peamiselt pühendunud munkade kaasabil, elava õpetusena, traditsioone ja õpetusliine järgides, siis läänemaailmas levis budism eelkõige raamatute kaudu, akadeemiliste uurimustena, tekstide tõlgetena ning mitmesuguste tõlgenduste ja kommentaaridena. 

Üks 20. sajandi tuntumaid budismi tutvustajaid läänes oli Alan Watts, kelle kohaselt võib budismi pidada ka psühhoteraapiaks. Budism on tugevasti mõjutanud New Age liikumisi ning psühholoogiat ja psühhoteraapiat. Paljud läänemaailma budistlikud õpetajad omavad psühhoterapeudi litsentsi. Alternatiivina kristlusele on budism tekitanud läänemaailmas lootusi ka mingite üleloomulike võimete saavutamiseks. 

Tänapäeval on lääne budismis kõige levinum praktika meditatsioon. 

## Viited
Boeschepe

**Boeschepe** on vald Põhja-Prantsusmaal Nordi departemangus Bailleuli kantonis, Belgia piiri ääres.


Pilt:3493 BoeschepeMairie.jpg|Raekoda
Pilt:3491 BoeschepeView.jpg|Boeschepe'i vaade lõunast
Pilt:Boeschepe - Ondankmeulen 1.jpg|Ondankmeulen ('tänamatu tuuleveski')
Pilt:3492 BoeschepeViewCloser.jpg|Boeschepe'i vaade


## Viited
Eesti turism

**Eesti turismi** perspektiivsemad valdkonnad on loodus- ja ökoturism, maaturism, terviseturism, konverentsiturism ja aktiivse puhkusega seotud turism (nt kultuuriturism, taliturism). Turismimajanduse osatähtsus Eesti SKP-s ja tööhõives on ligi 8% ning turism annab olulise panuse ka Eesti ekspordituludesse. 

Eesti sissetulevat turismi peamiselt mõjutavateks teguriteks viimasel paarikümnel aastal on olnud transpordiühenduste areng, Eesti hinnatase ning välismeedias Eestile suuremat tähelepanu pöörata aidanud sündmused (näiteks Euroopa Liiduga liitumine 2004, Tallinn kui Euroopa kultuuripealinn 2011). Eesti riigi peamised strateegilised tegevussuunad turismi arendamisel Eestis on Eesti kui reisisihi tuntuse suurendamine, turismitoodete arendamine, rahvusvaheliselt huvipakkuvate turismiatraktsioonide ning piirkondlikke turismisihtkohtade arendamine. 2018 peatus Eesti majutusettevõtetes 3,5 miljonit sise- ja välisturisti.

## Ajalugu
19. sajandil rajati toona Vene keisririigi koosseisu kuuluval tänapäevasel Eesti alal mitmeid kuurorte, mis kasutasid ära siinseid looduslikke eeldusi: merd, liivaranda ja meremuda. Kuurordid rajati Haapsallu, Pärnusse, Kuressaarde, Narva-Jõesuusse. Neist esimene rajati Haapsallu, kus linnaarst Carl Abraham Hunniuse algatusel rajati 1825. aastal merevee- ja mudakümblusasutus, mille nimeks sai hiljem Bergfeldti mudaravila. 

Tänu raudteede arengule said suvituskohtadeks ka Võsu, Sillamäe, Toila ja Nõmme.

2024. aastal hakati koostama Tallinna vanalinna arengukava, mis muuhulgas arvestab massiturismi probleemiga: vanalinna n-ö muuseumistumine: tallinlased hoiavad vanalinnast eemale, sest tunnevad, et kogu teenindus on seal üles ehitatud turistide jaoks. Lisaks tegi linna juhtidele muret vanalinnas püsielanike vähenemine.

## Viited
Eugen Bach

**Eugen Bach** (2. mai 1910 Tartu – ???), oli Eesti karikaturist ja raamatute illustreerija.

Tema isa oli Tartu Ülikooli õppejõud. 

Ta lõpetas 1928. aastal Tartu Vene Eraühisgümnaasiumi ning aastatel 1929–1943 õppis Tartu Ülikooli põllumajandusteaduskonna metsandusosakonnas. Akadeemiliselt oli ta korporatsioonide Fraternitas Ruthenia ja Fraternitas Slavia liige.

Ta joonistas ajalehele Postimees, venekeelsele ajalehele Novoje Slovo ning kaitseväe häälekandjale Sõdur, tegi illustratsioone kolonel Georg Leetsi raamatule "Jalasuurtükivägi".

1944. aastal põgenes ta Saksamaale, hiljem elas Stuttgardis.

Paguluses joonistas illustratsioone ja karikatuure Saksamaal ilmuvatele ajalehtedele Võitleja, Bild-Zeitung, Echo, Das USAREUR-Echo, Stimme der Freiheit, Schwäbische Rundschau, Eesti Rada, Latvija, ajakirjadele DerSprecher, DSK (Deutscher Studien-Kreis), K-Zeitung, Tulehoidja, Noorte Sõber ning raamatule „Baltisches Burschentum"; Rootsis ilmuvale ajalehele Eesti Post, Kanada ajalehele Meie Elu, ajakirjale Triinu ja Edgar V. Saksa raamatutele Aestii, Commentatores on the Liber Census Daniae ja Esto-Europa.

Oma joonistustel kasutas signatuuri "E.B.".

## Viited

## Välislingid
* ''Album Academicum Universitatis Tartuensis 1918-1944''
Caëstre

**Caëstre** (prantsuseflaami *Kaester*, hollandi *Kaaster*) on vald Põhja-Prantsusmaal Nordi departemangus Bailleuli kantonis.

## Viited
Judith Weston

**Judith Weston** (sündinud 1946 Maine’i osariigis Ameerika Ühendriikides) on Ameerika Ühendriikide näitleja, näitekunsti õpetaja ja kirjanik.
Judith Weston on abielus John Hoskinsiga.

20. eluaastates kolis Weston New Yorki, kus hakkas päevasel ajal tegema pangatööd, õhtuti aga organiseerima geriljateatri etendusi. Täielikult pühendus Weston näitekunstile alates 1970. aastatest, taibates peagi, et lisaks näitlemisele paelub teda sügavuti lavastajate ja näitlejate vaheliste suhete dünaamika ja selle paremaks muutmine. See tõdemus suunas Westonit arendama välja oma metoodikat. 1988. aasta oktoobris töötas ta välja kursuse "Näitlemine lavastajale" ja kaks aastat hiljem, 1990. aastal, avas omanimelise näitestuudio. Sellest ajast on ta oma metoodikat täiendanud, arendanud ja tutvustanud maailma eri paigus.

Judith Weston andis tunde ning juhendas töötubasid ja erikoolitusi Los Angeleses 30 aastat. 2015. aastal sulges ta oma stuudio ning lõpetas tundide andmise ja töötubade korraldamise. Selle asemel pakub ta praegu režissööridele ja stsenaristidele individuaalseid konsultatsioone. Ta on lõpetanud stuudio pidamise, kuid ta ei ole lõpetanud õpetamist. 
Tema õpilasteks on olnud Alejandro Iñárritu ("The Revenant" ("Mees, kes jäi ellu") režissöör, Academy Award winner for Best Director, ning "Birdman" ("Lindmees"), winner of the Academy Award for Best Director and Best Picture); Ava DuVernay ("When They See Us" ("Kui nad meid näevad") režissöör, nominated for 16 Emmys, and "Selma," nominated for a Best Picture Oscar); Steve McQueen (director of Best Picture Academy Award winner "12 Years a Slave" ("12 aastat orjana"); Taika Waititi ("Jojo Rabbit," "Thor: Ragnarok," "Hunt for the Wilderpeople" ("Jaht metslastele"), "Boy", "Flight of the Conchords"); Deniz Gamze Ergüven ("Handmaid’s Tale" ("Teenijanna lugu"), "Mustang," nominated for Foreign Language Oscar); David Chase (creator/writer/director, "The Sopranos" ("Sopranod").

Seos Eestiga:
Judith Weston oli 2018. aastal linastunud (rež. Moonika Siimetsa) mängufilmi "Seltsimees laps" stsenaariumi konsultant.

Ilmunud teosed:
*"Töö näitlejaga" (1996) ("Directing Actors") – ilmunud ka eesti keeles 2017. aastal (tõlkinud Anu Lamp)
*"The Film Director’s Intuition" (2003) ("Filmirežissööri vaist")

Westoni raamat "Directing Actors" on saadaval ka audioraamatuna. Selle teksti, mida ta on ise sisse lugenud, on audiovariandi jaoks põhjalikult muudetud ja ajakohastatud. Paberraamatu uuendatud versioon on ilmunud pealkirjaga "Directing Actors: 25th Anniversary Edition".

## Viited
Masako Mori

**Masako Mori** (jaapani keeles 森 まさこ *Mori Masako*; sündinud 22. augustil 1964 Iwakis Fukushima prefektuuris) on Jaapani jurist ja poliitik, ta on Liberaaldemokraatliku Partei liige. Ta oli 31. oktoobrist 2019 kuni 16. septembrini 2020 Jaapani justiitsminister.

Ta sündis aastal 1964 Iwakis Fukushima prefektuuris. Ta on lõpetanud aastal 1992 Tōhoku ülikooli õigusteaduskonna. Ta on täiendanud ennast New Yorgi Ülikooli juures olevas Õigusteaduse Koolis külalisuurijana.

31. oktoobrist 2019 kuni 16. septembrini 2020 oli ta Jaapani justiitsminister.
25. ekspeditsioon

**25. ekspeditsioon** oli Rahvusvahelise kosmosejaama 25. alaline meeskond. 

Ekspeditsioon algas 25. septembril 2010 kui jaamast lahkus 24. ekspeditsioon. Jaama meeskonna moodustasid esialgu Douglas Wheelock, Fjodor Jurtšihhin ja Shannon Walker. 10. oktoobril saabusid jaama ülejäänud meeskonnaliikmed, kelleks olid Scott Kelly, Aleksandr Kaleri ja Oleg Skripotška. 22. septembril sai jaama komandöriks Wheelock, kes võttis jaama juhtimise üle Aleksandr Skvortsovilt. 

25. ekspeditsiooni ajal tähistati jaama 10. aastapäeva, sest 2. novembril 2000 oli jaama saabunud 1. ekspeditsioon.

25. ekspeditsioon lõppes 26. novembril.

## Meeskond

## Viited
Vladimir Tributs

**Vladimir Tributs** (vene keeles *Владимир Филиппович Трибуц*; 15. juuli/28. juuli 1900 Peterburi – 30. august 1977 Moskva) oli Nõukogude Liidu sõjaväejuht, ta oli aastatel 1937–1947 Balti laevastiku ülem, aastast 1943 admiral.

Ta sündis aastal 1900 Peterburis, tema suguvõsa oli pärit Minski kubermangust.

Venemaa kodusõja ajal teenis ta Volga-Kaspia sõjaväelaevastikus.
Erodeeritud muld

**Erodeeritud muld** (ladina keeles *erodere* – "näkitsema, läbi sööma") on muld, mille pindmine kiht on osaliselt või täiesti ära kantud intensiivse vihmasaju või lumesulamisvee mõjul. Selle pärast on erodeeritud muld huumusevaene, selle huumushorisont on õhuke või selle asemel kujuneb erodeeritud horisont ning laiguti või lausaliselt avanevad maapinnal sügavamad mullahorisondid.

Erodeeritud mullad tekivad künklike või mägsite alade järsematel osadel, kõrgendike   lagedel ja nõlvadel ning oruveerudel. Muldade erosioon tekib siis, kui pinnas on taimkatteta või hõreda taimkattega ning sellele soodustab põldude rajamine kallakulistel pinnastel.

Erodeeritud muld valiti Eestis aastal 2020. aasta mullaks.

Eestis kuuluvad erodeeritud muldade hulka alles 1,2% maafondist, põllumajandusmaastikel võib nende osatähtsus olla kuini 3,1%. Eriti palju neid on Lõuna-Eestis paiknevatel Otepää ja Haanja kõrgustikel ning Kagu-Eesti lavamaal, vähemal määral aga Sakala kõrgustiku ümbruses ja Pandivere kõrgustikul.

Erosiooniastme järgi erodeeritud mulda saab liigitada nõrgalt, keskmiselt, tugevasti ja väga tugevasti erodeeritud mullaks. Kuna keskmiselt, tugevasti ja väga tugevasti erodeeritud mullad paiknevad pinnamoe kõrgematel osadel, sageli nad on põuakartlikud. Looduses nad vahelduvad pinnamoe madalamatel osadel paiknevate  deluviaalmuldadega ning erodeerimata leostunud, leetjate, näivleetunud ja leetunud muldadega.

Põlluharimisega tegeledes tuleb erodeeritud mulda erosioonist kaitsta ning selleks saab kasutada minimeeritud mullaharimist, künda põllud risti kallakuga, suurte kallakutega nõlvad kasutada püsirohumaana või metsastada.

Erodeeritud mullad kuuluvad erosioonist mõjutatud muldade grupi koosseisu ning jaguneb järgmisteks varianditeks:
#erodeeritud tüüpilised kamar-karbonaatmullad
#erodeeritud leostunud kamar-karbonaatmullad
#erodeeritud leetjad kamar-karbonaatmullad
#erodeeritud kama-leetmullad

## Viited

## Välislingid
*Aasta muld 2020
Cassel (Nord)

**Cassel** (flaami keelest; tänapäeval hollandi kirjapildis *Kassel*) on vald Põhja-Prantsusmaal Nordi departemangus Bailleuli kantonis.

Ehitatuna silmatorkavale künkale, kust avaneb vaade Prantsuse Flandriale, on linn eksisteerinud Rooma ajast saati. See arendati roomlaste poolt oluliseks linnaliseks keskuseks ja oli mäele koonduva teedevõrgustiku sõlm, mis on tänini kasutusel. Pärast Rooma riigi langemist sai Casselist Flandria valitsejatele oluline kindlustatud kants, mille üle võideldi korduvalt, enne kui ta 17. sajandil lõpuks Prantsusmaasse annekteeriti. See oli Esimese maailmasõja ajal marssal Ferdinand Fochi peakorter. 1940. aastal, Saksamaa sissetungi ajal Prantsusmaale oli Cassel raevuka kolmepäevase lahingu toimumiskoht Briti ja Saksa vägede vahel, mille tagajärjel suur osa linnast hävis.

Tänapäeval on linn, mis pärast sõda uuesti üles ehitati, populaarne sihtkoht Prantsuse Flandria külastajatele. See on tuntud oma ulatuslike vaadete poolest Mont Casseli tipust ning seal asub Nordi departemangu peamine kohaliku kunsti, ajaloo ja folkloori muuseum. See on ka legendaarsete hiiglaste Reuze-Papa ja Reuze-Mamani kodu, mida paradeeritakse igal lihavõttepühal linna iga-aastase karnevali ajal.

## Geograafia

Casseli linn asub Mont Casseli mäel (hollandi: *Kasselberg*), mis on silmapaistev küngas kohalikus Houtlandi piirkonnas umbes 30 km merest. Mägi kõrgub 176 m üle merepinna. Geoloogiliselt koosneb see lubjakivist, mis on kaetud väga kõva raudkivi kihiga.

## Galerii


Plainflan1.JPG|Panoraamvaade Casselist
Cassel_Grand_Place_R02.jpg|Turuplats
Cassel_Grand'Place_R04.jpg|Turuplatsi nurk tüüpiliste majadega
Cassel.-_l'Ancien_Hôtel_de_la_Châtellerie.jpg|Endine Landhuis, nüüd Musée de Flandre
Cassel_Porte_du_Chateau_R01.jpg|Porte du Château, munitsipaalpargi sissepääs Mont Casselil
Cassel_Jardin_Public_R01.jpg|Munitsipaalpark
Cassel_Moulin_R03.jpg|Casseli tuuleveski
Cassel_Statue_Foch_R01.jpg|*Maréchal* Ferdinand Fochi ratsamonument
Cassel_Monument_Historique_R02.jpg|Mälestusmärk kolmele Casseli lahingule (1071, 1328, 1677)
Cassel_Monument_aux_Morts_R01.jpg|Esimese maailmasõja mälestusmärk
Cassel_Notre-Dame_R07.jpg|Maarja kirik (*Collégiale Notre-Dame-de-la-Crypte*)
Cassel_Notre-Dame_R02.jpg|Maarja kiriku sisevaade


## Vaata ka
* Prantsuseflaami murre

## Viited
Eecke

**Eecke** (flaami keelest, tänapäevases hollandi keeles *Eke*) on vald Põhja-Prantsusmaal Nordi departemangus Bailleuli kantonis.


Eecke - Klockhuis (2).JPG|Eecke kellatorn
Eecke, watertoren foto4 2013-05-11 10.46.jpg|veetorn
Eecke, l'église Saint Wulmar en le Klockhuis positie2 foto1 2013-05-11 10.54.jpg|Saint Wulmari kirik ja kellatorn


## Viited
Ivan Bilibin

**Ivan Bilibin** (vene keeles Иван Яковлевич Билибин; 16. august 1876 Tarhovka, Peterburi kubermang – 7. veebruar 1942 Leningrad) oli vene graafik, raamatuillustraator ja lavakujundaja.

Aastatel 1898–1901 õppis ta Anton Ažbe kunstikoolis.

Ta osales vene kunstiühenduses Mir Iskusstva.

20. sajandi alguses õpetas ta graafikat Peterburi Kunstiakadeemias ja Peterburi Kunstide Edendamise Seltsi kunstikoolis. Eesti graafikutest on tema õpilasi Peet Aren, August Roosileht, Aleksander Uurits, Arnold Vihvelin.

Ta suri Leningradi blokaadi ajal.

## Viited
Flêtre

**Flêtre** (hollandi: *Vleteren*) on vald Põhja-Prantsusmaal Nordi departemangus Bailleuli kantonis.

Bertenacre'i sõjaväekalmistu, Briti sõjaväekalmistu hukkunutega mõlemast maailmasõjast asub 3 km Flêtre'st põhjas.

## Viited
Colorado Avalanche

**Colorado Avalanche** on USA jäähokiklubi, mis tegutseb Colorado osariigis Denveris. See mängib NHL-i Läänekonverentsis Keskdivisjonis. Kodumänge peab Pepsi Centeris.

Colorado Avalanche on võitnud Stanley karika kolm korda (1996, 2001, 2022). See on samuti ainus praegustest NHL-i meeskondadest, kes on võitnud kõik finaalseeriad, milles nad on mänginud.

Klubi peatreener on Jared Bednar.

## Mängijad
*Seisuga 10. detsember 2025*

## Saavutused
* Stanley karika võidud (3):
**1995–96, 2000–01, 2021–22
*Konverentsi võidud (3):
**1995–96, 2000–01, 2021–22
*Presidents' Trophy võidud (3)
**1996–97, 2000–01, 2020–21
*Divisjoni võidud (12):
**1995–96, 1996–97, 1997–98, 1998–99, 1999–00, 2000–01, 2001–02, 2002–03, 2013–14, 2020-21, 2021-22, 2022-23

## Igavikustatud särginumbrid
* **19**  Joe Sakic 
* **21**  Peter Forsberg 
* **23**  Milan Hejduk 
* **33**  Patrick Roy 
* **52**  Adam Foote 
* **77**  Ray Bourque  
* **99**   Wayne Gretzky (ei kasutata NHL-is enam kunagi)

## Välislingid

* http://nhl.com/avalanche

## Viited
Mono keel

**Mono keel** on USAs California osariigis Mono orus räägitav keel, mis kuulub jutoasteegi keelkonna numi rühma.

Mono keel on kriitiliselt ohustatud. 2011. aastal rääkis mono keelt alla 40 vanemaealise inimese.

## Fonoloogia

Mono keeles on 6 vokaalfoneemi ja 15 konsonantfoneemi.

## Viited

## Välislingid
*https://glottolog.org/resource/languoid/id/mono1275
*http://www.endangeredlanguages.com/lang/4692
26. ekspeditsioon

**26. ekspeditsioon** oli Rahvusvahelise kosmosejaama 26. alaline meeskond.

Ekspeditsiooni esimesed kolm liiget jõudsid jaama 10. oktoobril 2010 ning 25. ekspeditsiooni komandör Douglas Wheelock andis 24. novembril jaama juhtimise üle 26. ekspeditsiooni komandörile Scott Kellyle. 26. ekspeditsioon algas 26. novembril, kui 25. ekspeditsiooni liikmed jaamast lahkusid. Ekspeditsiooni ülejäänud kolm liiget jõudsid jaama 10. detsembril.  

Veebruaris 2011 külastas jaama missiooni STS-133 raames viimast korda kosmosesüstik Discovery. 26. ekspeditsiooni ajal külastas jaama ka ESA transpordilaev ATV

## Meeskond

## Viited
Merili Nikkolo

**Merili Nikkolo** (sündinud 12. juunil 1984) on eesti ajakirjanik ja meediajuht.

2006. aastal lõpetas Merili Nikkolo Tartu Ülikooli ajakirjanduse ja suhtekorralduse erialal. Töö kõrvalt jätkas ta samas õpinguid ning kaitses 2010. aastal ärijuhtimises magistritöö "Ajakirjanike töörahulolu kujundavad tegurid" *cum laude* (juhendaja Maaja Vadi).

2006. aastast töötas Merili Nikkolo ajalehe Järva Teataja reporterina, sealhulgas aastatel 2012–2015 peatoimetajana. 2006–2009 õpetas ta Paide Gümnaasiumis ja Türi majandusgümnaasiumis meediat, algatas ja juhtis Järva Teataja meediaklubi.

1. septembrist 2015 kuni 6. maini 2018 oli Nikkolo Pärnu Postimehe peatoimetaja.

2018. aasta mais sai Nikkolost ajalehe Postimees vastutav väljaandja ning AS-i Eesti Meedia uudismeedia juht, kelle vastutusalasse kuulusid ka kontserni maakonnalehed, uudisteagentuur BNS ja Kuku raadio. 2019. aasta lõpus lahkus Nikkolo Postimehe vastutava väljaandja ametist. Tema lahkumise järel esitas lahkumisavalduse ka uuriva toimetuse juht Holger Roonemaa. Nende lahkumise põhjuseks tõi Postimees Grupi juhatuse esimees Andrus Raudsalu "erinevad nägemused tuleviku arengustrateegiate osas".

Alates 2020. aasta suvest töötas ta Ekspress Meedias tasulise sisu juhina. 1. novembrist 2021 töötab Nikkolo Eesti Ekspressi peatoimetajana.

## Viited

## Välislingid
* Merili Nikkolo "Ajakirjanike töörahulolu kujundavad tegurid" Tartu Ülikool, 2010 (magistritöö)
* Tiit Reinberg Järva teataja uus peatoimetaja on Merili Nikkolo Järva Teataja, 6. märts 2012
* Postimehe vastutavaks väljaandjaks saab Merili Nikkolo ERR/BNS, 2. mai 2018
* Postimehe vastutav väljaandja Merili Nikkolo lahkub ametist ERR, 23. detsember 2019
Palmenbach

**Palmenbach**, varem **Bierbach** (vene keeles *Пальменбах*) oli aadlisuguvõsa.

## Ajalugu
Palmenbachide päritolu kohta täpsem teave puudub. Alguses kandsid nad perekonnanime **Bierbach**. Suguvõsaliin algab Kristian Bernhard Bierbachiga, kes oli 1655. aastal Rootsi riiginõunik Gustaf Bielke paaž. Hiljem sai temast põllumees ja ta oli mitme mõisa inspektor Liivimaal. Rootsi kuningas Karl XI tõstis ta 17. oktoobril 1695 aadliseisusse ja ta sai perekonnanimeks **Palmenbach**; Rootsi rüütelkonda teda ei introdutseeritud. Suguvõsa kustus meesliinis XIX sajandi alguseks.

## Palmenbachid rüütelkonna matriklis
Suguvõsa immatrikuleeriti 1747. aastal Liivimaa rüütelkonna matriklisse.

## Suguvõsa liikmeid
*Gustav Moritz von Palmenbach (suri 1770), kindralporutšik, polgukomandör, mõisaomanik
*Gustav Heinrich von Palmenbach (1759−1792), polkovnik, polgukomandör, mõisaomanik

## Vapp
Aadeldamisel sai suguvõsa nii-öelda kõneleva vapi. Selle kilbi vasakul pool on kujutatud palmi, paremal pool viinamarjakobarate vahel oja (*Palmen* ‘palm’ + *bach* ‘oja’).

## Palmenbachi suguvõsa mõisavaldused
*Liivimaa eesti distrikt:
**Iigaste (*Igast*) (1762−1795), Tahkuranna (*Tackerort*) (u 1711−1713, rendivaldus)

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 381.
**Genealogisches Handbuch des Adels*. Adelslexikon. Bd X. Limburg an der Lahn: C. A. Starke Verlag, 1999. Lk 144.
*Schlegel, Ernst Bernhard. Klingspor, Carl Arvid. *Den med sköldebref förlänade men ej å riddarhuser introducerade Svenska adelns ättar-taflor*. Stockholm: P. A. Norstedt & Söner, 1875. Lk 207-208 https://books.google.ee/books?id=qIouAAAAYAAJ&hl=et&pg=PA207#v=onepage&q&f=false.

## Välislingid
*Palmenbachi suguvõsa genealoogia saidil adelsvapen.com
*Palmenbachi suguvõsa genealoogia saidil geni.com
Brandon Carlo

**Brandon Carlo** (sündinud 26. novembril 1996 Colorado Springsis Colorado osariigis) on USA jäähokimängija, kes mängib kaitsjana NHL-i klubis Boston Bruins.

2015. aastal valiti ta NHL-i ''draft''is Bruinsi poolt 37. valikuna. Enne profikarjääri NHL-is mängis ta Western Hockey League'i klubis Tri-City Americans.

Bruinsi meeskonnas tegi ta NHL-is debüüdi hooajal 2016–17. Esimese värava lõi ta NHL-is 17. oktoobril 2016 mängus Winnipeg Jetsi vastu.

## Välislingid
* Brandon Carlo portaalis NHL.com
* Brandon Carlo portaalis hockeydb.com
Kyle Palmieri

**Kyle Charles Palmieri** (sündinud 1. veebruaril 1991 Smithtownis New Yorgi osariigis) on USA jäähokimängija, kes mängib NHL-i klubis New York Islanders ründajana paremäärel.

2009. aastal valiti ta NHL-i ''draft''is Anaheim Ducksi poolt 26. valikuna. NHL-is tegi ta Ducksi meeskonnas debüüdi 3. novembril 2010 mängus Tampa Bay Lightningi vastu ning lõi selles mängus ka värava.

2015. aasta juunis liitus ta New Jersey Devilsiga. 2021. aasta aprillis siirdus ta Islandersi.

2019. aastal osales ta NHL-i tähtede mängul.

2010. aastal tuli Palmieri USA kuni 20-aastaste koondisega juunioride maailmameistriks. Ta kuulus USA jäähokikoondisse 2012. aasta maailmameistrivõistlustel.

## Välislingid
* Kyle Palmieri NHL.com lehel
* Kyle Palmieri hockeydb.com lehel
Gandhāra

**Gandhāra** on ajalooline piirkond Loode-Indias, tänapäeva Pakistani ja Afganistani territooriumil.

Gandhāra oli Pärsia riigi osa. 4. sajandil eKr vallutas selle Aleksander Suur. Hiljem sai sellest India ja Kreeka kultuuri kohtumispaik. 3. sajandil eKr oli see Ašoka riigi osa. Esimesed sajandid pKr, kui Gandhāra oli Kušaani riigi osa, oli piirkonna õitseaeg. 

Gandhāra on tuntud mahajaana olulise levikualana esimestel sajanditel, mil Gandhārast kujunes Kušaani riigi keskus. Sel ajal rajati Gandhārasse hulgaliselt templeid ja kloostreid ning seal õitsesid mitmed budismi koolkonnad, eriti sarvastivaada. Gandhāras olevat umbes 100. aastal toimunud Kaniška I patroneeritud neljas budismi suurkogu.

Juba enne budismi sinnajõudmist oli Gandhāra piirkond, kus puutusid kokku erinevad tsivilisatsioonid: India, Kreeka-Baktria ning Kesk- ja Sise-Aasia, viimase vahendusel ka Hiina. See lõi tingimused aktiivseks kultuurivahetuseks, tänu millele kujunes seal budismi mõjukaim skulptuurikoolkond.

## Kunst

Gandhāra koolkond, mille esimesed mälestised pärinevad 2. sajandist eKr, ühendas Kreeka raidkunstile omase meisterliku inimkeha kujutamise budismi ideedega. Selle tulemusel sündis buddhade ja eriti bodhisattvate inimkujulisena kujutamise traditsioon, mida varasemas budistlikus kunstis ei viljeldud. Gandhāra kunst mõjutas oluliselt India ning Sise- ja Ida-Aasia budistliku skulptuuri arengut.

## Viited
Kulisko

**Kulisko** (eesti keeles ka **Kuuleski, Kuuliska, Kuuliski**) on küla Venemaal Pihkva oblastis Petseri rajoonis. Küla asub Krupi vallas Määsovitsa järve idakaldal Eesti ja Venemaa kontrolljoone lähedal.

1944. aastani kuulus Eesti Vabariigi Petserimaa koosseisu.

## Viited
Toivo Antikainen

**Toivo Antikainen** (8. juuni 1898 Helsingi – 4. oktoober 1941 Arhangelsk) oli Soome ja Nõukogude Liidu poliitik ja sõjaväelane. Ta oli üks Soome Kommunistliku Partei asutajatest.

Ta sündis aastal 1898 Helsingis töölisperekonnas. Tema vanemad ja perekonna vanemad lapsed olid töölisliikumise aktivistid.

1918. aastal põgenes ta Nõukogude Venemaale.

Ta sai surma lennuõnnetuses.
Godewaersvelde

**Godewaersvelde** on vald Põhja-Prantsusmaal Nordi departemangus Bailleuli kantonis Belgia piiri ääres.

## Vaata ka

* Mont des Cats

## Galerii


Pilt:Mont des Cats.jpg|Mont des Cats
Pilt:Mont des Cats - Abbaye du Mont des Cats - Chapelle 1.jpg|*Abbaye du Mont des Catsi* Püha Bernardi kabel
Pilt:Henri le douanier.jpg|"Henri le douanier", hiiglane


## Viited
Hondeghem

**Hondeghem** (flaami keelest; moodsas hollandi kirjapildis *Hondegem*) on vald Põhja-Prantsusmaal Nordi departemangus Bailleuli kantonis.

## Viited
Zawidów

**Zawidów** (saksa *Seidenberg*) on linn Poolas Alam-Sileesia vojevoodkonnas Zgorzeleci maakonnas. Zawidów asub Tšehhi piiri ääres.

Seidenberg sai linnaõigused 1396. aastal. Kuni 1945. aastani oli linn Saksamaa koosseisus. Zawidów kaotas linnaõigused 1945. aastal, kuid sai need 1969. aastal tagasi.

## Viited
Petri Kontiola

**Petri Kontiola** (sündinud 4. oktoobril 1984 Seinäjokis) on Soome jäähokimängija, kes mängib keskründajana Soome kõrgliigaklubis Tappara.

Ta alustas Tapparas ka mängijakarjääri. Tappara meeskonnas debüteeris ta Soome kõrgliigas hooajal 2003/04.

2004. aastal valis Chicago Blackhawks ta NHL-i ''draft''is 196. valikuna. Blackhawksi meeskonnas osales ta hooajal 2007–08	kokku 12 mängus, kogudes viis punkti (0+5). Suurema osa ajast mängis ta AHL-i klubis Rockford IceHogs, kuhu jäi mängima ka veel hooajaks 2008–09.

2009. aasta mais liitus Kontiola KHL-i klubiga Magnitogorski Metallurg, kus mängis kaks hooaega. 2011. aastal siirdus ta Tšeljabinski Traktori, kuhu jäi hooaja 2013–14	lõpuni. Hooajal 2012–13 jõudis ta Traktoriga Gagarini karika finaali, kus kaotati Moskva Dinamole mängudega 2:4. Kontiola oli väljalangemismängudes 19 punktiga (10+9) resultatiivseim mängija.

2014. aasta juulis sõlmis ta üheaastase lepingu NHL-i klubiga Toronto Maple Leafs. Klubi põhimeeskonda ta ei jõudnud, mängides 11 mängu Toronto Marliesi meeskonnas AHL-is. 2014. aasta novembris naasis ta KHL-i, liitudes Jaroslavli Lokomotiviga. 2019. aasta mais sõlmis ta üheaastase lepingu Jokeritega.

2020. aastal naasis Kontiola pärast 13 aastast tagasi Soome kõrgliigasse, liitudes HPK-ga. Hooajal 2020–21 oli Kontiola Soome kõrgliiga resultatiivseim mängija (14+41) ning pälvis Veli-Pekka Ketola auhinna. 2021. aasta mais sõlmis ta lepingu Tampere Ilvesega. 2023. aasta oktoobris naasis ta pärast 16 aastat oma esimese koduklubi Tappara juurde.

2014. aasta taliolümpiamängudel võitis Kontiola Soome jäähokikoondise koosseisus pronksmedali. Lisaks on ta võitnud maailmameistrivõistlustelt kolm hõbemedalit. 2013. aasta maailmameistrivõistlustel, kus Soome jäi küll neljandaks, oli Kontiola 16 punktiga (8+8) turniiri resultatiivseim mängija. Ta valiti lisaks turniiri parimaks ründajaks ja turniiri sümboolsesse koosseisu.

## Viited

## Välislingid
* Petri Kontiola KHL.ru lehel
* Petri Kontiola NHL.com lehel
* Petri Kontiola hockeydb.com lehel
Aron (eesnimi)

**Aron** on juudi päritolu eesnimi, variant nimest Aaron. 

## Levik
1. jaanuari 2019 seisuga oli Eestis eesnimi Aron 546 mehel. Aron on Eestis populaarsuselt 259. mehenimi. Kõige populaarsem oli eesnimi Aron vanuserühmas 0–4, kus neid oli 10 000 elaniku kohta 30,34 ning Pärnu maakonnas, kus neid oli 10 000 elaniku kohta 6,25. Aron oli keskmiselt 10 aasta vanune (mediaanvanus oli 7). 2018. aastal oli Aron vastsündinud poeglastele pandud nimedest 11. kohal (62 last).

## Nime kandjaid
*Aron Gunnarsson
*Aron Gurevitš
*Aron Jóhannsson
*Aron Lande
*...

## Viited
Prekariaat

**Prekariaat** (inglise keeles *precariat*) on töökohtade vähenemise tõttu tekkinud uus sotsiaalne klass, juhu- ja tükitöödest sõltuv ja ebakindel tööjõud, kel pole selgepiirilist tööalast identiteeti ning kelle hulgas on väga erinevate eluvaldkondade esindajaid. Prekariaat sõltub lühiajalistest töölepingutest, millega enamasti ei kaasne sotsiaalseid garantiisid. 

Prekariaat on tekkinud **[[Prekaarsus|prekaarsuse]]** (inglise keeles *precarity*) tulemusel, viimane on postfordistliku majandussüsteemi ja väärtuste negatiivne kaasnähe, mis hõlmab spetsiifilisi (lühiajalisi) töösuhteid, madalat sissetulekut, lagunevat sotsiaalkindlustussüsteemi ja kasvavaid kulutusi eluasemele ja esmatarbekaupadele.

## Viited
Méteren

**Méteren** (flaami keelest; moodsas hollandi kirjapildis *Meteren*) on vald Põhja-Prantsusmaal Nordi departemangus Bailleuli kantonis.

## Viited
Mieroszów

**Mieroszów** (saksa *Friedland in Niederschlesien*) on linn Poolas Alam-Sileesia vojevoodkonnas Wałbrzychi maakonnas, Mieroszówi valla halduskeskus. Mieroszówi kesklinn asub Tšehhi piirist umbes 3 km kaugusel.

Friedland in Niederschlesien sai linnaõigused 1326. või 1354. aastal. Kuni 1945. aastani oli linn Saksamaa koosseisus.

## Viited
Nieppe

**Nieppe** (hollandi *Niepkerke*) on vald Põhja-Prantsusmaal Nordi departemangus Bailleuli kantonis. See on Lysi tasandikul ja osa sellest on Lysi orus (hollandi *Leiedal*).

## Huviväärsusi

* Kohalik ajaloomuuseum
* Château de Nieppe
* Rahvaste Ühenduse Sõjahaudade Komisjoni sõjakalmistud:
** Nieppe'i vallakalmistu
** Pont-D'Achelles'i sõjaväekalmistu
** Pont-de-Nieppe'i vallakalmistu

## Inimesi

* Line Renaud
* Jules Houcke

## Viited
Oxelaëre

**Oxelaëre** (flaami keelest, moodsas hollandi kirjapildis *Okselare*) on vald Põhja-Prantsusmaal Nordi departemangus Bailleuli kantonis.


Pilt:Oxelaere_R01.jpg|Külakeskuse majad
Pilt:Oxelaere_Church_R01.jpg|Püha Martini kirik
Pilt:Oxelaere_Church_R06.jpg|Püha Martini kirik
Pilt:Oxelaere_Church_R07.jpg|Püha Martini kiriku vöörus
Pilt:Oxelaere_Cemetery_R01.jpg|Kalmistu


## Viited
Antti Pihlström

**Antti Sakari Pihlström** (sündinud 22. oktoobril 1984 Vantaas) on Soome jäähokimängija, kes mängib Soome kõrgliigaklubis HIFK ründajana vasakäärel.

Soome kõrgliigas debüteeris ta hooajal 2003–04 Espoo Bluesi ridades. Hooajal 2005–06 mängis ta Soome kõrgliigas SaiPa ja hooajal 2006–07 HPK meeskonnas.

2007. aastal siirdus ta Põhja-Ameerikasse. Esimesel hooajal mängis ta põhiliselt AHL-i klubis Milwaukee Admirals, osaledes lisaks Nashville Predatorsi ridades ühes kohtumises NHL-is. Hooajal 2008–09 kuulus ta Predatorsi põhikoosseisu, osaledes NHL-is 53 kohtumises.

2009. aastal naasis Pihlström Euroopasse, liitudes Rootsi kõrgliigaklubiga Färjestad BK. Samal hooajal suundus ta tagasi Soome kõrgliigasse, kui liitus JYP Jyväskyläga.

2011. aastal suundus ta esmakordselt KHL-i, liitudes Ufa Salavat Julajeviga. 2015. aastal osales ta Columbus Blue Jacketsi treeninglaagris, kuid klubiga lepingut tal sõlmida ei õnnestunud. Seejärel naasis ta KHL-i, mängides hooaja 2015–16 lõpuni Moskva CSKA-s. Ta jõudis Moskva CSKA-ga sel hooajal Gagarini karika finaali, kus kaotati Magnitogorski Metallurgile.

2016. aasta septembris mängis ta Šveitsi kõrgliigaklubis HC Fribourg-Gottéron. Sama aasta oktoobris liitus ta KHL-i klubiga Jokerit. Seal mängis ta viis hooaega. Hooaja 2021/22 eel naasis ta HPK-sse. Hooaja 2023/24 keskel liitus ta teise Soome kõrgliigaklubiga, HIFK-ga.

2014. aasta taliolümpiamängudel võitis Pihlström Soome jäähokikoondise koosseisus pronksmedali. Lisaks tuli ta 2011. aastal Soome koondisega maailmameistriks.

## Välislingid
* Antti Pihlström KHL.ru lehel
* Antti Pihlström NHL.com lehel
* Antti Pihlström hockeydb.com lehel
Pradelles (Nord)

**Pradelles** (flaami keelest; moodsas hollandi kirjapildis *Pradeels*) on vald Põhja-Prantsusmaal Nordi departemangus Bailleuli kantonis.

## Viited
Liivsavi

**Liivsavi** on pude noor mandri peal tekkinud sete, mille koostisosadeks on peenikesed alla 0,01 mm suurusega (sisaldus umbes 30–50%) peliidi- või saviosakesed ning üle 0,01 mm suurusega (sisaldus umbes 70–60%) argilliidi- ja liivaosakesed. Tavaliselt 10—30% liivasavist moodustavad saviosakesed, mis määravad liivasavi peamisi füüsikalisi-tehnilisi näitajaid.

Sõltuvalt füüsikalise savi sisaldusest ja omadustest liivasavi jaguneb raskeks (40–50%), keskmiseks (30–40%) ja kergeks (20–30%) liivasaviks. Nende eristamiseks välitingimustes kasutatakse sõrmeproovi: võetakse veidi uuritavat mulda, see niisutatakse veega sellise konsistentsini, et muld oleks piisavalt plastiline voolimiseks. Käte vahel üritatakse mullast voolida u 3 mm läbimõõduga nöör. 

**Raske liivsavi** – saab veeretada nööriks, rõngasse keeramisel nöör praguneb.

**Keskmine liivsavi** – saab veeretada nööriks, rõngasse keerates nöör kõigepealt praguneb ning siis murdub.

**Kerge liivsavi** – saab voolida rõngaks, kuid rõngasse keeramisel nöör murdub.

## Viited
Sainte-Marie-Cappel

**Sainte-Marie-Cappel** (lääneflaami: *Sint-Maria-Kapel*) on vald Põhja-Prantsusmaal Nordi departemangus Bailleuli kantonis.

Väike Peene Becque'i jõgi saab alguse Sainte-Marie-Cappelist.

## Viited
Saint-Sylvestre-Cappel

**Saint-Sylvestre-Cappel** (hollandi: *Sint-Silvesterkappel*) on vald Põhja-Prantsusmaal Nordi departemangus Bailleuli kantonis.

## Vaata ka

* Brasserie de Saint-Sylvestre

## Viited
Ljudmilla torn

**Ljudmilla torn** oli Hiiumaal Kärdlas Rehemäel Teletorni kinnistul asunud Nõukogude Liidu kesktelevisiooni detsimeetersageduse ülekandejaama 100 m kõrgune terasmast, mis sai rahvasuus Ljudmilla torni nime.

Nimi võeti 1978–1984 Hiiumaa rajooni täitevkomitee esimehe abikaasa Ljudmilla eesnime järgi, kes võis olla Hiiumaal venekeelse televisiooni matrooniks. Rehemäe teelt torni asukohani viiv tee on nimetatud Ljudmilla teeks ja demonteeritud torni asukoha lähedusse on istutatud Ljudmilla tamm. 

## Viited
Steenwerck

**Steenwerck** on vald Põhja-Prantsusmaal Nordi departemangus Bailleuli kantonis.

## Nimi
Keskhollandi keele kõnelemise aegu (1150–1550) kasutatud nimekujud:
* 1160 – Steinwerc
* 1182 – Estenwerck
* 1260 – Stuuinwercke
* 1331 – Steinwerck
* 1332 – Steenwerc

Seejärel esines mitmes dokumendis nimekuju Stewerc.

Tänapäeva hollandi keeles tähendab *steen* kivi ja *werk* tööd.

## Sõpruslinn

* Hemer, Saksamaa, aastast 1967

## Viited
Laura Peterson-Aardam

**Laura Peterson-Aardam** (kuni 2016. aastani **Laura Peterson**; sündinud 30. septembril 1983) on eesti näitleja.

Ta on lõpetanud Tallinna Vanalinna Hariduskolleegiumi ja Eesti Humanitaarinstituudi. 2006. aastal lõpetas ta Eesti Muusika- ja Teatriakadeemia lavakunstikooli (XXII lennus).

Aastatel 2006–2008 töötas ta Vanemuises näitlejana. 2009. aastast on Theatrumis näitlejana ja Vanalinna Hariduskolleegiumi teatrikoolis õpetaja. Aastatel 2018–2020 oli ta ka Ugala teatri näitleja.

## Looming

### Rollid Teatrumi lavastustes

* 2015 Võrõpajev “”Delhi” tants” Jekaterina
* 2014 Võrõpajev “Joobnud” Marta
* 2011 Molière “Misantroop” Célimène
* 2010 Pagnol “Tuulesaared” Fanny
* 2008 Claudel “Maarja kuulutamine” Mara
* 2006 Dostojevski “Valged ööd” Nastenka

### Rollid Ugala lavastustes

* 2018 Aedmaa "Tuul kuu pealt"

### Rollid mujal
* 2010 Vadi “Peeter Volkonski viimane suudlus” Naine (Tartu Uus Teater)
* 2010 Luts “Nukitsamees” Iti (Vanemuine)
* 2007 Hugo “Jumalaema kiriku kellamees” (Emajõe Suveteater)
* 2007 Aardam “Börs ja börsitar” Mairis Gavlin (Ugala)
* 2006 “Keeleuuenduse lõpmattu kurv” Osaleja ja kaasautor (Teater NO99)
* 2006 Reiman “Painaja ja tundmatud” Lombak (Ludus rusticus)
* 2007 Kivirähk “Limpa ja mereröövlid” Limma (Eesti Kontsert)
* 2004 Shakespeare “Suveöö unenägu” Titania (Eesti Draamateater)
* 2005 Orwell “Loomade farm” Õpetaja (Tallinna Linnateater)
* 2005 “Lemminkäinen. Mäng Kalevala teemal” Ainiki (Pärimusteater Loomine)
* 2005 Tšehhov “Kirsiaed”erinevaD osad (Teater NO99)

### Filmirollid

* 2014 Helde “Risttuules” Erna Tamm 
* 2012 Õunpuu “Free Range” Fredi endine tüdruksõber
* 2010 Raag “Klass: elu pärast” Ingrid Tamberg, advokaat
* 2006 Unt “Tühirand” Helina, Marina, Tädi

## Tunnustus
* 2007 – Kristallkingakese auhind
* 2009 – Eesti Teatriliidu naispeaosatäitja auhind (koos Maria Petersoniga)
* 2016 – Ants Lauteri nimeline auhind

## Isiklikku
Laura Peterson-Aardami ema on Mare Peterson, isa on näitleja ja lavastaja Lembit Peterson. Tal on viis õde-venda: Theatrumi näitleja ja lavastaja Marius Peterson, Theatrumi näitleja ja lavastaja, VHK teatriharu õpetaja Maria Peterson, Püha Miikaeli Kooli õpetaja Elisabeth Peterson, Jonathan Peterson, Anna Kristin Peterson-McCarthy.

Laura Peterson-Aardami abikaasa on näitleja ja lavastaja Ott Aardam. Neil on kolm last.

## Viited
Hlõnjanets

**Hlõnjanets** (ukraina keeles Глинянець) on küla Ukrainas Vinnõtsja oblastis Nemõrivi rajoonis. Elanike arv on 242. Pindala on 1,26 km².
Voskodavõntsi (Kozjatõni rajoon)

**Voskodavõntsi** (ukraina keeles Воскодавинці) on küla Ukrainas Vinnõtsja oblastis Kozjatõni rajoonis. Elanike arv on 287. Pindala on 1,515 km².
Dubovõk (Radomõšli rajoon)

**Dubovõk** (ukraina keeles Дубовик) on küla Ukrainas Žõtomõri oblastis Radomõšli rajoonis. Elanike arv on 117. Pindala on 0,516 km².
Lauri Lagle

**Lauri Lagle** (sündinud 12. veebruaril 1981 Tallinnas) on eesti näitleja ja lavastaja.

Lauri Lagle lõpetas 2006. aastal Eesti Muusika- ja Teatriakadeemia lavakunstikooli XXII lennu (kursuse juhendaja Priit Pedajas). 

Aastatel 2006–2013 töötas ta näitlejana Eesti Draamateatris, kus tegi ka mitu lavastajatööd. Aastatel 2013–2019 oli vabakutseline näitleja ja lavastaja. Alates 2019. aasta oktoobrist on ta Von Krahli Teatri kunstiline juht.

## Tööd Eesti Draamateatris

### Lavastajana Eesti Draamateatris

* 2007 "Portselansuits" (2007)
* 2009 "Sinul on meretäis hirmu" 
* 2010 "Kas ma olen nüüd elus"

## Tööd Teatris NO99

### Näitlejana Teatris NO99

* NO53 Kadunud sõbra juhtum
* NO83 Kuidas seletada pilte surnud jänesele

### Lavastused Teatris NO99

* NO35 Päev pärast vaikust
* NO52 Muuseas: ma armastan sind (koos Ene-Liis Semperiga)
* NO54 Kolmapäev
* NO65 Suur õgimine
* NO74 (Untitled)

## Tööd Von Krahli Teatris

### Lavastajana Von Krahli Teatris

* 2015 "Paradiis"
* 2019 "Paratamatus elada ühel ajal"

## Filmograafia
Näitlejana on ta mänginud režissöör Veiko Õunpuu filmides, millest on enim tunnustust leidnud peaosatäitmine filmis "Free Range". 2018. aastal tegi Lauri Lagle stsenaristi- ja režissööridebüüdi mängufilmiga "Portugal". 

## Tunnustus
* 2014 – parima näitleja preemia Vilniuse rahvusvahelisel filmifestivalil Baltic Gaze võistlusprogrammis parima näitleja preemia (peaosa filmis "Free Range")
* 2014 – Eesti Teatriuurijate ja -kriitikute Ühenduse Hea Teatri Auhind
*2015 – stipendium "Ela ja sära"
* 2017 – Ants Lauteri nimeline auhind
*2021 – Eesti Teatriliidu etenduskunsti auhind (väljendusvahendite sümfoonia „Sa oled täna ilusam kui homme“ (Von Krahli Teater ja Ekspeditsioon))
*2024 – Eesti Teatriliidu etenduskunsti auhind (lavastus "Reis metsa lõppu" (Ekspeditsioon))

## Viited
Helen Rekkor

**Helen Rekkor** (sündinud 20. jaanuaril 1983) on eesti näitleja ja lavastaja.

Ta on lõpetanud 2005. aastal Viljandi Kultuuriakadeemia näitlejana (5. lend) ja 2013. aastal Tartu Ülikooli Viljandi kultuuriakadeemia (TÜVKA) lavastajana.

## Lavastused

*2024 Jaanika Tammaru "Suured teod", Tallinna noorsootöö tänugala
*2024 Helen Rekkor, Kristiina Jalasto, Siret Tuula "ÜKE ehk ühiskondlikult kahjulik element", Vaba Lava 
*2025 Paul Piik "Viimane kolimine", Kellerteater
*2026 Helen Rekkor, Oliver Meyer "PL[AI], tjg. theater junge generation Dresden

## Tunnustus
*2008 Kultuurkapitali algatusega loomestipendium
*2010 Kultuurkapitali algatusega loomestipendium
*2015 Salme Reegi nimelise auhinna nominatsioon tervikliku lavastajatöö eest     varjuteatrilavastuses „Üle vee”
*2015 Kultuurkapitali algatusega loomestipendium
*2017 Etenduskunstide ühisauhinna nominatsioon „Süüria rahvalood“
*2018 Ants Lauteri nimeline auhind
*2018 Parima juhendaja preemia Tartu linna kooliteatrite festivalil
*2018 Grand Prix Tartu linna kooliteatrite festivalil lavastusega “Hall ala” (H. Rekkor)
*2018 Parima juhendaja preemia vabariiklikul kooliteatrite festivalil
*2018 Laureaat  vabariiklikul kooliteatrite festivalil lavastusega “Hall ala” (H. Rekkor)
*2023 Laureaat vabariiklikul kooliteatrite festivalil lavastusega “Emesis” (Heneliis Notton) 
*2024 Etenduskunsti auhinna nominatsioon lavastuse” Vivaarium” eest

## Isiklikku
Tema lell on näitleja Jaan Rekkor.

## Viited
Brian O'Neill

**Brian O'Neill** (sündinud 1. juunil 1988 Yardleys Pennsylvanias) on USA jäähokimängija, kes mängib ründajana Šveitsi kõrgliigaklubis EV Zug.

Aastatel 2008–2012 mängis ta jäähokit Yale'i Ülikooli meeskonnas USA üliõpilasliigas.

2012. aastal sõlmis ta lepingu Los Angeles Kingsiga. Ta asus mängima Kingsi noorteklubi Manchester Monarchsi ridades AHL-is. Hooajal 2014–15	 võitis ta Monarchsiga Calder Cup'i. Samal hooajal pälvis ta AHL-i väärtuslikuma mängija auhinna Les Cunningham Award. AHL-i põhihooajal oli ta 80 punktiga (22+58) liiga resultatiivseim mängija, millega võitis John B. Sollenberger Trophy. Kingsi meeskonnas O'Neillli NHL-is mängida ei õnnestunud.

2015. aasta oktoobris siirdus ta New Jersey Devilsi. Debüüdi NHL-is tegi ta Devilsi meeskonnas 10. oktoobril 2015 mängus Washington Capitalsi vastu. Devilsi meeskonnas mängis ta vaid hooajal 2015/16, kogudes 22 mänguga kaks resultatiivsuspunkti.

2016. aasta mais liitus ta KHL-i klubiga Jokerit. Seal mängis ta kokku kuus hooaega. Tema kõige resultatiivsem hooaeg oli 2018/19, mil ta lõi 13 värvat ja andis 45 väravasöötu.

2022. aasta mais sõlmis ta kaheaastase lepingu EV Zugiga.

Ta kuulus USA jäähokikoondisse 2018. ja 2022. aasta taliolümpiamängudel.

## Viited

## Välislingid
* Brian O'Neill KHL.ru lehel
* Brian O'Neill NHL.com lehel
* Brian O'Neill hockeydb.com lehel
Çağlar Söyüncü

**Çağlar Söyüncü** (sündinud 23. mail 1996 İzmiris) on Türgi jalgpallur, kes mängib kaitsjana Hispaania kõrgliiga klubis Madridi Atletico ja Türgi jalgpallikoondises.

Ta alustas profikarjääri Türgi esiliiga klubis Altınordu. 2016. aastal liitus ta Saksamaa kõrgliiga klubiga SC Freiburg.

2018. aasta augustis sõlmis ta viieaastase lepingu Leicester Cityga. Debüüdi Inglismaa kõrgliigas tegi ta 27. oktoobril mängus West Ham Unitedi vastu. Esimese värava lõi ta Premier League'is 3. novembril 2019 mängus Crystal Palace'i vastu.

Suvel 2023 lõppes tema leping Leicesteriga ning ta siirdus Madridi Atleticosse.

Debüüdi Türgi koondises tegi Söyüncü 24. märtsil 2016 sõprusmängus Rootsi vastu. Koondisekarjääri esimese värava lõi ta 1. juunil 2018 sõprusmängus Tuneesia vastu.

## Välislingid
Ivaidja keel

**Ivaidja keel** on Austraalia Põhjaterritooriumil Crokeri saarel kõneldav ohustatud keel. 2016. aasta loenduse andmetel rääkis ivaidja keelt 123 inimest.

Ivaidja keeles on 20 konsonantfoneemi ja 3 vokaalfoneemi.

## Viited

## Välislingid
*http://dobes.mpi.nl/projects/iwaidja/language/
Hallgrímuri kirik

**Hallgrímuri kirik** (islandi keeles *Hallgrímskirkja*) on Islandi suurim kirik, mis asub pealinnas Reykjavíkis. 74,5 meetri kõrgusena on see samuti saareriigi üks kõrgeimaid ehitisi. Kirik on nimetatud islandi luuletaja ja vaimuliku Hallgrímur Péturssoni (1614–1674) järgi, kes pani kirja Kirgsalmid. Sakraalhoone arhitekt oli Guðjón Samúelsson.

## Ajalugu
Kirikut hakati tarindama pärast Teist maailmasõda ning see valmis üle 40 aasta hiljem, 1986. aastal.
Faxaflói

**Faxaflói** on laht, mis asub Islandi edelarannikul Snæfellsnesi ja Reykjanesskagi poolsaarte vahel. Lahe ääres asub riigi pealinn Reykjavík.

## Vaata ka
*Breiðafjörður
Linda Ormesson

**Linda Ormesson** (21. juuli 1902 Läti – 3. juuli 1989 New York, USA) oli eesti tekstiilikunstnik ja pedagoog.

## Elukäik
Ta õppis aastatel 1917–1923 Tallinna Kunsttööstuskoolis tekstiili erialal ja pedagoogikakursustel.  

Aastatel 1924–1925 oli ta Tallinna Rahvaülikooli Seltsi ja Eesti Naisliidu käsitööinstruktor ning 1925–1933 Kehtna Kõrgema Kodumajanduskooli õpetaja. 1929. aastal täiendas ta end Viini kunsttööstuskoolis ning 1930. aastail õppereisidel Rootsi, Belgiasse, Prantsusmaale ja Hollandisse. 1932–1940 töötas ta Riigi Kunsttööstuskooli käsitöö ja vabajoonistamise õppejõuna. 

Ta oli ajakirja Maanaise Kodu peatoimetaja ja illustraator, ajakirja Kaunis Kodu toimetaja, kirjutas rõivastust ja kodundust käsitlevaid artikleid ja näitusearvustusi ning lõi ajakirjadele, äridele ja eratellijaile moejoonistusi ja sümbolikavandeid. 

1935–1938 kuulus ta Rakenduskunstnike Ühingusse. 

1935. aastal asutas ta koos õde Johanna Ormessoniga Tallinnas Moe ja tarbekunsti eraõppetöökoja, mis tegutses kuni 1940. aastani. 

1944. aastal põgenes Linda Ormesson Eestist Saksamaale. 1950. aastast elas ta USA-s New Yorgis, kus töötas ajalooliste tekstiilide restaureerijana ning aastatel 1966–1985 Embroiders Guild of America Inc. New Yorgi peakorteri disaininõunikuna ja hiljem esindaja-nõunikuna.

Tema teos(eid) on Tallinna toomkirikus.

## Teosed
* Pesu õmblemine ja kaunistamine. Tallinn : A.R.T. Põllumajandusliit, 1934

## Viited
Hallgrímur Pétursson

**Hallgrímur Pétursson** (Gröf Island 1614 – Ferstikla Island 27. oktoober 1674) oli islandi luuletaja ja kirikuõpetaja. 

Temale on pühitsetud Hallgrímuri kirik pealinnas Reykjavíkis ja Hallgrímuri kirik Saurbæris.
Świeradów-Zdrój

**Świeradów-Zdrój** (saksa *Bad Flinsberg*) on linn Poolas Alam-Sileesia vojevoodkonnas Lubańi maakonnas. Świeradów-Zdrój on kuurortlinn.

Asula oli olemas juba 16. sajandil, kuni 1945. aastani oli Saksamaa koosseisus. Linnaõigused sai Świeradów-Zdrój 1946. aastal.

## Viited
Jori Lehterä

**Jori Jonatan Lehterä** (sündinud 23. detsembril 1987 Lempääläs) on Soome jäähokimängija, kes mängib keskründajana Soome kõrgliigaklubis HIFK.

Ta alustas klubikarjääri Soome kõrgliigaklubis Jokerit, mille meeskonnas debüteeris ta Soome kõrgliigas hooajal 2006–07. Aastatel 2007–2010 mängis ta Soome kõrgliigas Tappara meeskonnas. Hooajal 2009–2010 oli ta 69 punktiga (19+50) Soome kõrgliigas resultatiivseim mängija. Ta pälvis põhihooaja väärtuslikumale mängijale antava Lasse Oksaneni auhinna.

Hooajal 2010–11 mängis ta KHL-is Jaroslavli Lokomotivi ridades. Seejärel mängis ta kolm hooaega Novosibirski Sibiris. Aastatel 2013 ja 2014 osales ta KHL-i tähtede mängul

2008. aastal valis St. Louis Blues ta NHL-i ''draft''is 65. valikuna. Bluesi meeskonnaga liitus ta alles hooajal 2014–15. Kokku mängis ta Bluesis kolm hooaega. 2017. aasta juunis siirdus ta Philadelphia Flyersi, kus mängis kaks hooaega.

2019. aasta juunis sõlmis ta üheaastase lepingu Peterburi SKA-ga. Järgmisel hooajal siirdus ta Moskva Spartaki.

2022. aasta juunis naasis Lehterä pärast 12 aastat Soome kõrgliigasse, kui liitus taas Tapparaga. Hooajal 2022/23 võitis ta Tapparaga Jäähoki Meistrite Liiga. 2023. aastal tuli ta Tapparaga lisaks Soome meistriks. Hooajal 2022/23 oli Lehterä Soome kõrgliigas enim väravasööte andnud mängija (46), lisaks valiti ta samal hooajal Soome kõrgliiga sümboolsesse koosseisu.

2023. aasta mais siirdus ta HIFK-sse. Hooajal 2023/24 oli ta taas Soome kõrgliigas enim väravasööte andnud mängija (50).

2014. aasta taliolümpiamängudel võitis Lehterä Soome jäähokikoondise koosseisus pronksmedali. Sama aasta maailmameistrivõistlustel võitis ta koondisega hõbemedali.

Tema onu Tero Lehterä on endine jäähokimängija, kes kuulus 1995. aastal maailmameistriks tulnud meeskonda.

## Viited

## Välislingid

* Jori Lehterä KHL.ru lehel
* Jori Lehterä NHL.com lehel
* Jori Lehterä hockeydb.com lehel
27. ekspeditsioon

**27. ekspeditsioon** oli Rahvusvahelise kosmosejaama 27. alaline meeskond.

Ekspeditsioon algas 16. märtsil 2011.

27. ekspeditsiooni ajal külastas jaama missiooni STS-134 raames viimast korda kosmosesüstik Endeavour.

## Meeskond

## Viited